Continua el Pla de Prevenció de la Violència en l'Esport Escolar
25 d’abril 2018

Ahir, dimecres 24 d'abril, es va realitzar la segona jornada de formació per a coordinadors del Pla de Prevenció de la Violència en l'Esport Escolar. En este pla participen els diferents clubs el programa d'Esport en Edat Escolar. Esta segona jornada, que va tindre lloc en el Poliesportiu Municipal internuclis, va estar dirigida per Héctor Zalama, ponent de Vitòria i representant de l'empresa Gesto Deportivo, entitat encarregada de dur a terme este pla. En esta classe, denominada “Reconéixer les emocions de l'altre”, van assistir al voltant de 16 monitors.

El Pla de Prevenció de la Violència en l'Esport Escolar va començar fa dos mesos amb un “World Cafè” en el poliesportiu d’internuclis, activitat en la qual tots els participants de la pràctica esportiva interactuaven entre si amb un col·loqui i una gymkana. El passat 27 de març va tindre lloc el primer taller destinat als monitors, una activitat anomenada “Gestió de les emocions”, on els participants van aprendre a conéixer què emocions entren en joc en l'activitat esportiva. El següent taller, “Reconéixer les emocions de l'altre”, es va realitzar ahir, 24 d'abril, i tenia com a objectiu aplicar el coneixement de gestió d'emocions en una altra persona. L'últim taller del pla es realitzarà dijous que ve 10 de maig, i tindrà com a títol “El bon entrenador”. En este taller es posaran en pràctica els coneixements adquirits en les activitats anteriors, aplicant-los al terreny esportiu.

*   [](http://www.facebook.com/sharer.php?u=https://aytosagunto.es/va/actualitat/continua-el-pla-de-prevencio-de-la-violencia-en-l-esport-escolar/ "Facebook")
*   [](http://twitter.com/share?url=https://aytosagunto.es/va/actualitat/continua-el-pla-de-prevencio-de-la-violencia-en-l-esport-escolar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/continua-el-pla-de-prevencio-de-la-violencia-en-l-esport-escolar/ "Linked In")
*   [](mailto:?body=https://aytosagunto.es/va/actualitat/continua-el-pla-de-prevencio-de-la-violencia-en-l-esport-escolar/)